**MEGHÍVÓ**

Tisztelt Lakosság!

Solt Város Önkormányzata a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29/A. § (2) bekezdése értelmében a lakossági fórumot hív össze.

A lakossági fórum témája:

Településképi arculati kézikönyv és településképi rendelet tartalmának ismertetése

Időpontja: **2017. november 15. 16:00.**

Helyszíne: **Művelődési Ház (Aranykulcs tér 7.) – Díszterem**

Települési Arculati Kézikönyv (TAK) leírja a település természeti és épített környezete – például középületek, közterületek, lakóházak – által meghatározott arculatát, jellemzőit, védendő értékeit, és ezek alapján ajánlást tesz arra, hogyan lehet a településképet megőrizni, annak jó építészeti hagyományait a jövőben továbbvinni.

Az önkormányzat a településkép védelmét Településképi rendeletben biztosíthatja. Ennek lényege ugyancsak a település jellegzetes, értékes, illetve hagyományt őrző építészeti arculatának és szerkezetének megőrzése és fejlesztése.

A partnerségi rendeletben meghatározott partnerek és a lakosság javaslatot, véleményt nyilváníthatnak a lakossági fórumom, valamint az azt követő 8 napon belül (november 23-ig) a polgármesteri hivatalban.

Minden érdeklődőt szeretettel várunk!

Solt, 2017.11.07

 Kalmár Pál

 polgármester